༈ བཅོམ་ལྡན་འདས་འཁོར་ལོ་བདེ་མཆོག་ཡབ་ཡུམ་ལ་མངོན་པར་
- 404 -

མཁས་གྲུབ་རིན་པོ་ཆེའི་གསུང་འབུམ་ཐོར་བུ།
བསྟོད་པའི་རབ་ཏུ་བྱེད་པ། བླ་མ་དང་དཔལ་ཧེ་རུ་ཀ་ལ་ཕྱག་འཚལ་ལོ།
དཔལ་ལྡན་བཀྲ་ཤིས་ཚོགས་ཀྱིས་ཡོངས་གང་ཟབ་ཅིང་རྒྱ་ཆེ་བདེ་(
༡༩ན)བ་་་
ཆེན་པོའི་ཆུ་གཏེར་ནི། །དྲག་ཅིང་ཆགས་ལ་སྒེག་ཅིང་མི་སྡུག་དུ་མའི་ཉམས་
ཀྱི་རླབས་ཕྲེང་ཆལ་ཆིལ་རྣམ་པར་གཡོ། །རྡོ་རྗེ་ཕག་མོའི་རེག་པ་ལས་སྐྱེས་སྤུ་
ལོང་རྒྱས་པའི་དབུ་བའི་འཛུམ་དཀར་རོལ་པ་ཅན། །དཔའ་བོ་དཔའ་མོ་བྱེ་
བ་ཆུ་ཀླུང་སྤྲོ་དང་སྡུད་མཛད་ཧེ་རུ་ཀ་དཔལ་རྒྱལ་གྱུར་ཅིག
།ནམ་མཁའི་
མདངས་དང་འདྲེས་པའི་མིག་སྨན་མདོག །འཇིག་པའི་བསྐལ་པ་སྟོན་པའི་
འོད་མངའ་བ། །དྲག་པོ་ཆུང་མ་དང་བཅས་བདུད་ཀྱི་མགོར། །སྲིད་གསུམ་
གཡོ་བའི་གར་གྱིས་རྣམ་པར་མཛེས། །བཅུ་དྲུག་ཕྱེད་ཕྱེད་ཞལ་དང་ཉི་མའི་
སྤྱན། །གློག་ཕྲེང་འཁྱུག་ལྟའི་སྨིན་མ་རབ་གཡོ་ཞིང་། །བྱུ་རུའི་ཡལ་འདབ་
བསྐྱོད་པའི་སྒྲོས་བར་ན། །དྲི་མེད་ཆུ་ཤེལ་ཟླ་བའི་མྱུ་གུ་གཙིགས། །གདུག་པའི་
ཁྲག་དྲོན་བཏུང་བས་རབ་མྱོས་པ། །རྣམ་པར་འགྱུར་བའི་ཞལ་ནི་ལྗགས་
འདྲིལ་ཞིང་། །ཤེས་རབ་ཕག་མོའི་མ་མཆུའི་སྦྲང་རྩི་ལ། །མངོན་པར་དགྱེས་
པའི་འཛུམ་པ་ལྷག་པར་སྟོན། །དམར་སེར་རལ་པའི་ཐོར་ཅོག་བསྒྲེངས་པ་
ཡིས། །ཚངས་པའི་འཇིག་རྟེན་འཇིག་པ་ལྷུར་ལེན་ཅིང་། །གཡས་བརྐྱངས་
།བརྡབས་པས་ངན་སོང་གནས་ནས་
ཞབས་གཉིས་རྒྱ་མཚོའི་གོས་ཅན་ལ།
སྤྲོད་པ་བཞིན། །བཅུ་གཉིས་ཕྱག་གིས་རབ་བཟུང་མཚོན་ཆའི་ཚོགས། །མ་
བཏབ་པར་ཡང་ཉོན་མོངས་དཔུང་བཅོམ་པས། །མེ་ཏོག་མདའ་ཅན་ངོ་ཚས་
རབ་ཁྲོས་ཏེ། །ལུས་མེད་བདག་པོ་རང་གི་ལུས་ལ་བསྣུན། །ཁྱོད་སྐུ་ཐལ་ཆེན་
བྱུག་པས་ལེགས་བྲིས་ཤིང་། །མི་རུས་རྒྱན་གྱིས་རྣམ་པར་སྒེག་ན་ཡང་། །ལྷ་
ཡི་རིན་ཆེན་རྒྱན་མང་མཛེས་པ་དག །ཕམ་བྱས་གདུང་བའི་མེ་ཡིས་སྙིང་ལ་
བསྲེག །གླང་ཆེན་པགས་པའི་སྟོད་གཡོགས་ཆུ་( ༡༩བ) འཛིན་གཡོ། །སྡེར་ཕྲེང་
འཁྲིགས་པའི་ཤམ་ཐབས་གྲོལ་བ་འཕྱང༌། །ཁྲག་འཛག་མི་མགོའི་དོ་ཤལ་རིང་
།
- 405 -

མཁས་གྲུབ་རྗེའི་གསུང་འབུམ།
སཏིཏྭཱ
པོ་འཛིན། །འཇིགས་བྱེད་ཆེན་པོ་དཔའ་བོའི་རོལ་པས་མཛེས། །མི་སྡུག་
གཟུགས་ཀྱིས་ཀུན་གྱི་ཡིད་རབ་འཕྲོག །དམན་པའི་རྒྱན་གྱིས་མཛེས་པ་ཅི་
ཡང་སྟོན། །ཆགས་པའི་སྦྱོར་བས་ལྷག་པར་ཆགས་བྲལ་བ། །ཡ་མཚན་མ་ལུས་
གཅིག་ཏུ་བསྡུས་པ་བཞིན། །མི་བཟད་མུན་པས་བྱུགས་པའི་ལྷུན་པོའི་རི། །
སྟོང་ཕྲག་ཉི་མའི་འོད་ཟེར་གོས་གྱོན་ནས། །ཐུན་མཚམས་ཆུ་འཛིན་མཛེས་མ་
བསྟེན་བྱས་ན། །གཟི་བརྗིད་ཕུང་པོ་ཁྱེད་དང་མཚུངས་པར་འགྱུར། ། །ཁྱོད་
ཀྱི་དྲི་འཛིན་སྒོ་ལས་འོངས་པ་ཡི། །ཚ་བའི་རླུང་ཤུགས་དྲག་པོའི་འཐོར་རླུང་
གིས། །ས་ཆེན་མིང་ཙམ་ལྷག་མར་གྱུར་དོགས་ཏེ། །ནོར་འཛིན་བུ་མོ་སྐྲག་ནས་
འདར་བ་བཞིན། །དགའ་མའི་བདག་པོ་བདེ་བའི་མི་མཐུན་ཕྱོགས། །ཧཱུཾ་ཧཱུཾ་
དྲག་པོའི་དབྱངས་དང་འདྲེས་པ་ཡི། །ཧ་ཧའི་གད་རྒྱངས་དབྱར་སྐྱེས་སྤྲིན་གྱི་
སྒྲ། །ཀི་ལི་ཀི་ལིའི་སྒྲ་སྒྲོགས་ནམ་མཁའི་རྔ། །བདེ་བ་ཆེན་པོའི་ཆུ་འཛིན་ཕུང་
པོ་ལ། །སྲེད་པའི་མིག་ཡངས་གྱེན་དུ་གཡོ་བ་ཅན། །མཁའ་འགྲོ་གཙུག་ཕུད་
ཅན་དག་ཚོགས་རྣམས་ཀྱི། །རྣ་བའི་བཅུད་ལེན་རབ་ཏུ་རྒྱས་པར་བྱེད།
འདབ་སྟོང་རྒྱས་པའི་ཚལ་དུ་བུང་བ་དང༌། །འོ་མའི་ཆུ་གཏེར་ཆེ་ལ་ངང་མོ་
བཞིན། །བདེ་སྟོང་པདྨོའི་དབུས་ན་སྦྲང་རྩིའི་རོ། །ལྷན་སྐྱེས་རྐང་དྲུག་ལྡན་
པའི་དགའ་བས་རོལ། །ཁྱོད་ཐུགས་བདེ་བ་ཆེན་པོའི་ཉིན་བྱེད་འོད། །མཁའ་
དབྱིངས་སྟོང་ཉིད་མཛེས་མའི་ལང་ཚོ་ལ།
།རྟག་ཏུ་སྤྱོད་པའི་རྩེ་དགའ་མི་
གཏོང་ཡང་། །སྲིད་ཞིའི་དངོས་ཀུན་མ་འདྲེས་ས་ལེར་འབྱེད། །ཤེས་བྱ་ཀུན་
( ༢༠ན)གཟིགས་ཤེས་རབ་མཚོན་རྣོན་གྱིས། །འཁོར་བའི་མཚམས་སྦྱོར་འཁྲུལ་
འཁོར་རྒྱུན་བཅད་ཀྱང་། །བརྩེ་ཆེན་ལྡན་ཁྱོད་བརྩེ་བའི་ཞགས་པ་ཡིས། །སྲིད་
མཐའི་བར་དུ་སྲིད་ན་ཀུན་ཏུ་སྤྱོད། །དེ་ཉིད་ཐུགས་ལ་དགའ་སྐྱེད་བཅོམ་ལྡན་
མ། །རྡོ་རྗེ་ཕག་མོ་རྒྱས་པ་ཀུན་གྱི་ཡུམ། །སྤྲོས་པའི་དྲི་མ་ཀུན་ལས་རྣམ་གྲོལ་
ཡང་། །སྒྱུ་མའི་སྤྲོས་པ་སྣ་ཚོགས་གར་གྱིས་དགེས། །ཕྱོགས་ཀུན་ལི་ཁྲིའི་འོད་
406 -

མཁས་གྲུབ་རིན་པོ་ཆེའི་གསུང་འབུམ་ཐོར་བུ།
ཀྱིས་བྱུགས་པ་བཞིན། ། ཀུན་གྱི་མཛེས་སྡུག་གཅིག་ཏུ་བསྡུས་པ་བཞིན། །བྱི་
རུའི་འཁྲི་ཤིང་བསྐྱོད་པའི་ཟློས་གར་བཞིན། །དཔའ་བོའི་བརྟན་པ་ཅིག་ཅར་
འཕྲོག་པ་བཞིན། །ཁྲོ་འཛུམ་བཞིན་གྱི་འོད་ཀྱིས་རང་གི་ཡབ། །དགྱེས་པའི་
ཚེམས་དཀར་ཀུ་མུད་དགོད་བྱེད་ཅིང༌། །ཆགས་པས་དམར་བའི་རབ་རྒྱས་
པད་མོའི་སྤྱན། །གཡོ་ལྡན་དཔྱིད་ཀྱི་དཔལ་མོ་ཀུན་དགའི་གཉེན། །ཡིད་ཀྱི་མེ་
ལོང་ངོས་ལ་ཁྱོད་ཀྱི་སྐུ། ། ཀུན་རྟོག་པིར་གྱིས་ཅུང་ཟད་བྲིས་ན་ཡང་། །དེ་ཡི་
མོད་ལ་བདེ་ཆེན་དགའ་བའི་རོས། །ཚིམ་མཛད་མཁའ་འགྲོའི་གཙོ་ལ་ཕྱག་
འཚལ་ལོ། །ཀླད་པ་སེར་སྐྱ་ལུག་པའི་སྐྲ་ཡི་ཚོགས། །ཁྲག་གིས་སྦགས་པའི་མགོ་
ཟླུམ་གར་བྱེད་ཅིང་། །འུག་པའི་ཧཱུཾ་སྒྲ་ཆེན་པོས་ས་འོག་གཡོ། །ཅེ་སྤྱང་ཁ་
གདངས་ཕཊ་ཀྱི་སྒྲ་ཆེན་སྒྲོགས། །མཁའ་འགྲོ་འབྱུང་པོ་ཤ་ཟ་བྱེ་བ་ཡིས། །
ཡོངས་གང་དུར་ཁྲོད་དབུས་ན་རྣམ་རོལ་ཞིང༌། །དམ་ཚིག་སྐུ་གསུང་ཐུགས་
དང་བདེ་ཆེན་གྱིས། །བརྟན་དང་གཡོ་བའི་འཁོར་ལོ་མ་ལུས་པ། །གཉིས་མེད་
བདེ་བ་ཆེན་པོར་སྡོམ་པའི་མཆོག །འཁོར་ལོའི་བདག་པོ་བཅོམ་ལྡན་ཡབ་
ཡུམ་ལ། །ལག་པའི་( ༢༠བ) པདྨོ་སྤྱི་བོར་རབ་བཀོད་ནས། །གཡོ་མེད་དད་པའི་
ཡིད་ཀྱིས་ཕྱག་འཚལ་ལོ། ། དེ་ལྟར་བདག་གིས་བཅོམ་ལྡན་ཡབ་ཡུམ་ལ། །
བསྟོད་པའི་ཚིག་གི་མེ་ཏོག་གིས་མཆོད་པས། །སྐྱེ་དང་སྐྱེ་བར་ཧེ་རུ་ཀ་དཔལ་
གྱིས། །རྗེས་བཟུངས་རྡོ་རྗེ་འཛིན་པའི་ས་ཐོབ་ཤོག །བཅོམ་ལྡན་འདས་
དཔལ་འཁོར་ལོ་བདེ་མཆོག་ཡབ་ཡུམ་ལ་མངོན་པར་བསྟོད་པའི་རབ་ཏུ་བྱེད་
པ་འདི་ནི། རིགས་དང་རུས་དང་ཆོ་འབྲང་ཕུན་སུམ་ཚོགས་ཤིང་། དད་པ་དྲི་
མ་མེད་པའི་རྒྱན་གྱིས་ཉེ་བར་མཛེས་པ། གུ་གེའི་བདག་མོ་ཁྲི་ལྕམ་རྒྱལ་མོའི་
གསུང་གི་མེ་ཏོག་དང་བཅས་ཏེ་བསྐུལ་བ་ལ་བརྟེན་ནས། །མང་དུ་ཐོས་པའི་
བཙུན་པ་དགེ་ལེགས་དཔལ་བཟང་པོས་གཙང་ཉང་སྟོད་རིག་པའི་འབྱུང་
གནས་ཀྱི་སའི་ཆ་དཔལ་རི་བོ་མདངས་ཅན་གྱི་དགོན་པར་སྦྱར་བའོ།། །།
407-

མཁས་ངས
གྲུབ་རྗེའི་གསུང་འབུམ།